বস্তুব্যাপী বল
পদার্থবিজ্ঞানে বস্তুব্যাপী বল বলতে কোনও বস্তুর সমগ্র আয়তনব্যাপী ক্রিয়াশীল কোনও বলকে বোঝায়। মহাকর্ষ বা মাধ্যাকর্ষণ, তড়িৎক্ষেত্র ও চৌম্বকক্ষেত্রের কারণে উদ্ভূত বলগুলি হল বস্তুব্যাপী বলের কিছু উদাহরণ। বস্তুব্যাপী বলের বিপরীত ধারণাটি হল সংস্পর্শ বল বা পৃষ্ঠ বল, যা বস্তুর পৃষ্ঠতলে প্রযুক্ত হয়। বস্তুসমূহের মধ্যবর্তী অভিলম্ব বল ও কৃন্তন বলগুলি এক ধরনের পৃষ্ঠ বল, কারণ এগুলি বস্তুর পৃষ্ঠের উপরে প্রযুক্ত হয়। সমস্ত সংসক্তিমূলক পৃষ্ঠদেশীয় আকর্ষণ বল ও বস্তুসমূহের মধ্যবর্তী সংস্পর্শ বলগুলিকেও পৃষ্ঠ বল হিসেবে গণ্য করা হয়। কাল্পনিক বল যেমন কেন্দ্রাতিগ বল, অয়লার বল ও কোরিওলিস ক্রিয়া বস্তব্যাপী বলের আরও কিছু উদাহরণ।